Na temelju članka 75. stavka 1. Zakona o sportu („Narodne novine“ broj 141/22), članka 29. Odluke o financiranju javnih potreba u sportu na području Općine Vrpolje („Službeni glasnik Općine Vrpolje“ broj 11/23) i članka 31. Statuta Općine Vrpolje („Službeni vjesnik Brodsko-posavske županije“ broj 13/22 i 37/22 i „Službeni glasnik Općine Vrpolje“ broj 10/23, 13/25), Općinsko vijeće Općine Vrpolje na svojoj      sjednici održanoj                  godine donijelo je
ODLUKU
o I. izmjeni Odluke o korištenju sredstava za financiranje javnih potreba u sportu 
 na području Općine Vrpolje za 2026. godinu
Članak 1.
Ovom Odlukom o I. izmjeni Odluke o korištenju sredstava za financiranje javnih potreba u sportu na području Općine Vrpolje za 2026. godinu mijenja se Odluka o korištenju sredstava za financiranje javnih potreba u sportu na području Općine Vrpolje za 2026. godinu („Službeni glasnik Općine Vrpolje“ broj 13/25) (u daljnjem tekstu: Odluka).
Članak 2.
Članak 1. Odluke mijenja se i glasi:
„Ovom Odlukom o korištenju sredstava za financiranje javnih potreba u sportu Općine Vrpolje za 2026. godinu (u daljnjem tekstu: Odluka) utvrđuje se visina ukupnih financijskih sredstava za financiranje javnih potreba u sportu u ukupnom iznosu od 549.000,00 eura.“
Članak 3.
Članak 2. Odluke mijenja se i glasi:
„Ukupna financijska sredstva iz članka 1. ove Odluke planirana su u Proračunu Općine Vrpolje i raspoređuju se na sljedeći način:
· Program kapitalnih ulaganja u sportske objekte – za rekonstrukciju, dogradnju, energetsku obnovu i projektnu dokumentaciju za sportske objekte u iznosu od 508.000,00 eura,
· Program javnih potreba u sportu – za promociju sporta, provođenje sportskih aktivnosti, odnosno djelovanje i rad sportskih udruga u iznosu od 36.000,00 eura, 
· Program kapitalnih donacija za nabavu uređaja, strojeva i opreme u iznosu od 5.000,00 eura.“
Članak 4.
Ostale odredbe Odluke o korištenju sredstava za financiranje javnih potreba u sportu na području Općine Vrpolje za 2026. godinu ostaju neizmijenjene.
Članak 5.
Ova Odluka stupa na snagu osmog dana od dana objave u „Službenom glasniku Općine Vrpolje“, a primjenjuje se od 1. siječnja 2026. godine.

